Diari Oficial de la Generalitat Valenciana


Sumari del DOGV 3661, del 07-01-2000 (1999/10446)

Notificació de la resolució del recurs ordinari interposat pel senyor Salvador García Ortiz.
--------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10973


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari interposat pel senyor Salvador García Ortiz. [1999/M10409]
  
A causa de la impossibilitat de notificar de forma personal i directa a l'interessat la Resolució d'11 de maig de 1999, del conseller d'Obres Públiques, Urbanisme i Transports, la resolució del recurs ordinari interposat pel senyor Salvador García Ortiz amb data 8 d'abril de 1999, es procedeix a la seua publicació, a l'efecte del que disposa l'article 59.4 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
«Vist el recurs ordinari interposat pel senyor Salvador García Ortiz, amb domicili al carrer de Llorers número 1, 14, València i document nacional d'identitat número 15608827-X, contra la resolució administrativa d'1 de juny de 1998, del director general de Transports de la Conselleria d'Obres Públiques, Urbanisme i Transports, en la qual denega la rehabilitació de l'autorització de l'Àrea de Prestació Conjunta de València núm. 1729, presentada pel senyor Salvador García Ortiz .
  
Antecedents de fet
  
Primer. Amb data 21 de novembre de 1997, el senyor Salvador García Ortiz presenta sol·licitud de rehabilitació de l'autorització de l'Àrea de Prestació Conjunta de València número 1.729.
  
Segon. El director general de Transports, amb data 1 de juny de 1998, resol denegar la rehabilitació de l'autorització de l'Àrea de Prestació Conjunta de València número 1.729, la sol·licitud de la qual va presentar l'interessat, en considerar que, al moment oportú, va transcórrer més d'un any des del venciment del termini reglamentari per a la realització del visat de l'autorització la qual, una vegada caducada, no va ser objecte de sol·licitud de rehabilitació per l'interessat durant el termini d'un any prescrit per la normativa vigent.
  
Aquesta resolució va ser notificada amb data 11 de març de 1999, després d'haver sigut anteriorment intentada i sense èxit.
  
Tercer. Segons les dades que hi ha en la Direcció General de Transports, l'autorització de l'Àrea de Prestació Conjunta de València la rehabilitació de la qual s'ha sol·licitat no va ser objecte de visat ni -una vegada caducada- de rehabilitació dins dels terminis legals i reglamentaris establits.
  
Quart. L'interessat va interposar, amb data 8 d'abril de 1999, un recurs ordinari contra la Resolució del director general de Transports de la Conselleria d'Obres Públiques, Urbanisme i Transports, en què al·legava que, des de l'any 1993 no es van poder presentar els documents corresponents a causa de problemes familiars i econòmics, i afegia que en l'actualitat sí que desenvoluparà l'activitat de manera correcta atés que s'han superat aquells problemes, i que la denegació de rehabilitació li comportaria un perjudici econòmic i social i un greuge comparatiu respecte a la rehabilitació d'altres autoritzacions de l'Àrea de Prestació Conjunta de València que, segons el recurrent, es trobaven en la mateixa situació. També s'al·leguen motius vinculats a la situació del mercat laboral en relació amb l'edat de l'interessat i que la denegació de la rehabilitació comportaria negar el dret a un habitatge digne i a una remuneració suficient.
  
A aquests fets li serien d'aplicació els següents
  
Fonaments de dret
  
Primer. El recurs ha sigut presentat dins del termini previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segon. Les al·legacions exposades pel recurrent no desvirtuen els motius pels quals es va denegar al seu moment la rehabilitació de l'autorització de l'Àrea de Prestació Conjunta de València número 1.729. L'interessat no va complir els requisits i les exigències administratives previstes en l'article 2 de l'Ordre de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als serveis de transport públic de viatgers en automòbils de turisme (DOGV núm. 347, de 28.02.1986), que exigeix el visat anual de les autoritzacions de l'Àrea de València. Els articles 2 i 3 de l'Ordre de 20 de juny de 1995 (BOE núm. 156, d'01.07.1995, del Ministeri d'Obres Públiques, Transports i Medi Ambient) per la qual es modifiquen els règims de suspensió i rehabilitació de les autoritzacions de transport per carretera i de les seues activitats auxiliars i complementàries declaren, respectivament, que les autoritzacions sense visar en el període establert amb aquesta finalitat es consideraran caducades sense necessitat de revocació expressa per l'administració i que les autoritzacions caducades per falta de visat, poden ser rehabilitades si així se sol·licita en el termini ordinari d'un any des del venciment del termini establit reglamentàriament per al visat i es presente la documentació exigida per la normativa vigent. Tampoc són subsumibles en l'àmbit de l'article 27 i 50 de l'Ordre de 4 de febrer de 1993, que desplega el Reglament de la Llei d'Ordenació dels Transports Terrestres en matèria d'autorització de transports discrecionals de viatgers per carretera, com a causes excepcionals, justificades i d'índole no comuna, les al·legacions relatives a problemes socials o econòmics de tipus personal o familiar, i no es va presentar tampoc tota la documentació exigida segons l'article 45.2 en relació amb el 49 i 50 de la mateixa ordre.
  
Tercer. La competència per a la resolució del present recurs correspon al conseller d'Obres Públiques, Urbanisme i Transports, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 7 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
D'acord amb el que s'ha exposat, resolc:
  
Desestimar el recurs interposat pel senyor Salvador García Ortiz contra la resolució administrativa d'1 de juny de 1998, del director general de Transports de la Conselleria d'Obres Públiques, Urbanisme i Transports, per la qual es denega la rehabilitació de l'autorització de l'Àrea de Prestació Conjunta de València número 1.729.
  
Contra la present resolució, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la recepció de la notificació d'aquesta.
  
Tot això, de conformitat amb l'article 46 i 10.1a de la Llei 29/1998, de 13 de juliol, Reguladora de la Jurisdicció Contenciosa Administrativa.
  
La qual cosa es notifica d'acord amb l'article 58 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.